Euroopa Liidu Teataja L 118 , 06/05/1999 Lk 0032 - 0035



Komisjoni direktiiv 1999/26/EÜ, 20. aprill 1999, millega kohandatakse tehnika arenguga nõukogu direktiivi 93/94/EMÜ kahe- ja kolmerattaliste mootorsõidukite tagumise registreerimismärgi paigalduskoha kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta direktiivi 92/61/EMÜ kahe- või kolmerattaliste mootorsõidukite tüübikinnituse kohta, [1] muudetud Austria, Soome ja Rootsi ühinemisaktiga, eriti selle artiklit 16, võttes arvesse nõukogu 29. oktoobri 1993. aasta direktiivi 93/94/EMÜ kahe- või kolmerattaliste mootorsõidukite tagumise registreerimismärgi paigalduskoha kohta, [2] eelkõige selle artiklit 3, ning arvestades, et: (1) direktiiv 93/94/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 92/61/EMÜ; sellest tulenevalt kohaldatakse kõnealuse direktiivi suhtes direktiivi 92/61/EMÜ sätteid, mis kehtivad sõiduki süsteemide, osade ja eraldi seadmestike puhul; (2) tehnoloogia areng võimaldab nüüd kohandada nõukogu direktiivi 93/94/EMÜ tehnika arenguga; seetõttu on vaja selgitada või täiendada asjakohase direktiivi teatavaid sätteid, et tagada tüübikinnitussüsteemi nõuetekohane toimimine; (3) selleks on vaja kohandada sätteid, mis käsitlevad sõiduki koormustingimusi kalde mõõtmisel ja sätteid, mis käsitlevad neljarattaliste kerega varustatud sõidukite tagumise registreerimismärgi paigalduskohtade mõõtmeid, ühtlustada sõidukite tegelikku asendit katsetuste ajal käsitlev joonis 1 ning täpsustada teatavaid teatises sisalduvaid viiteid; (4) käesolevas direktiivis ettenähtud meetmed on kooskõlas teaduse ja tehnika arenguga kohandamise komitee arvamusega, mis on asutatud nõukogu direktiivi 70/156/EMÜ, [3] viimati muudetud Euroopa Parlamendi ja nõukogu direktiiviga 98/91/EÜ, [4] artikli 13 alusel, ON VASTU VÕTNUD KÄESOLEVA DIREKTIIVI: Artikkel 1 Direktiivi 93/94/EMÜ lisa muudetakse vastavalt käesoleva direktiivi lisale. Artikkel 2 1. Alates 1. jaanuarist 2000 ei või liikmesriigid tagumise registreerimismärgi paigalduskohaga seotud põhjustel: - keelduda EÜ tüübikinnituse andmisest kahe- või kolmerattalise sõiduki tüübile, - keelata kahe- või kolmerattaliste mootorsõidukite registreerimist, müüki või kasutuselevõtmist, kui tagumise registreerimismärgi paigalduskoht vastab käesoleva direktiiviga muudetud direktiivi 93/94/EMÜ nõuetele. 2. Alates 1. juulist 2000 ei anna liikmesriigid EÜ tüübikinnitust ühelegi kahe- või kolmerattalise mootorsõiduki tüübile tagumise registreerimismärgi paigalduskohaga seotud põhjustel, kui käesoleva direktiiviga muudetud direktiivi 93/94/EMÜ nõuded ei ole täidetud. Artikkel 3 1. Liikmesriigid võtavad vastu ja avaldavad käesoleva direktiivi täitmiseks vajalikud sätted hiljemalt 31. detsembril 1999. Liikmesriigid teatavad neist viivitamata komisjonile. Liikmesriigid kohaldavad neid sätteid alates 1. jaanuarist 2000. Kui liikmesriigid need sätted vastu võtavad, lisavad nad nendesse sätetesse või nende sätete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti. Artikkel 4 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 20. aprill 1999 Komisjoni nimel komisjoni liige Martin Bangemann [1] EÜT L 225, 10.8.1992, lk 72. [2] EÜT L 311, 14.12.1993, lk 83. [3] EÜT L 42, 23.2.1970, lk 1. [4] EÜT L 11, 16.1.1999, lk 25. -------------------------------------------------- LISA 1. Punkt 1.1 asendatakse järgmisega: "1.1. Mopeedid ja kerged neljarattalised kereta mootorsõidukid". 2. Punkt 1.2 asendatakse järgmisega: "1.2. Mootorrattad, kolmerattalised mootorsõidukid maksimaalse võimsusega kuni 15 kW ning neljarattalised kereta mootorsõidukid, v.a kerged neljarattalised mootorsõidukid". 3. Punkt 1.3 asendatakse järgmisega: "1.3. Kolmerattalised mootorsõidukid maksimaalse võimsusega üle 15 kW, kerged neljarattalised kerega mootorsõidukid ning muud neljarattalised kerega mootorsõidukid, v.a kerged neljarattalised mootorsõidukid". 4. Punkt 3.1.2 asendatakse järgmisega: "3.1.2. võib tühja sõiduki korral asetseda vertikaalsuunas kaldu mitte üle 30 °, kui registreerimismärgi kinnituspind on kallutatud ülespoole;". 5. Punkt 3.1.3 asendatakse järgmisega: "3.1.3. võib tühja sõiduki korral asetseda vertikaalsuunas kaldu mitte üle 15 °, kui registreerimismärgi kinnituspind on kallutatud allapoole;". 6. Punkt 4.1 asendatakse järgmisega: "4.1. Registreerimismärgi paigalduskoht ei tohi tühja sõiduki puhul olla maapinnast kõrgemal rohkem kui 1,5 m". 7. Punkt 5.1 asendatakse järgmisega: "5.1. Tühja sõiduki puhul peavad registreerimismärgi paigalduskoha kõik punktid olema maapinnast vähemalt 0,20 m kõrgusel või vähemalt kõrgusel, mis ei ole väiksem 0,20 m raadiusega ratta raadiusest." 8. Joonis 1 asendatakse järgmisega: +++++ TIFF +++++ Geomeetrilise nähtavuse nurk (kahetahuline nurk horisontaalteljega)" 9. 1. liide asendatakse järgmisega: " 1. liide Teatis kahe- või kolmerattalise mootorsõiduki tüübi tagumise registreerimismärgi paigalduskoha kohta (lisatakse osa tüübikinnituse taotlusele, kui see esitatakse sõiduki tüübikinnituse taotlusest eraldi) Järjekorranumber (määrab taotleja): Osa tüübikinnituse taotlus kahe- või kolmerattalise mootorsõiduki tüübi tagumise registreerimismärgi paigalduskoha suhtes peab sisaldama teavet, mis on sätestatud direktiivi 92/61/EMÜ II lisa A osa järgmistes punktides: - 0.1, - 0.2, - 0.4 kuni 0.6, - 2.2, - 2.2.1, - 9.6, - 9.6.1. " --------------------------------------------------